**ZMLUVA O POSKYTOVANÍ SLUŽIEB č. \_\_/TO/2022**

**uzatvorená podľa ustanovenia § 269 ods. 2 a nasl.**

**zákona č.513/1991 Zb. Obchodný zákonníka v platnom znení**

**Čl. I.**

**Zmluvné strany**

* 1. **Objednávateľ:**

Obchodné meno: **Nemocnica Poprad, a.s.**

Sídlo: Banícka 803/28, 058 45 Poprad

IČO: 36 513 458

DIČ: 2022127657

IČ DPH: SK2022127657

Zastúpený: MUDr. Jozef Tekáč , MPH - Predseda predstavenstva

 Mgr. Bc. Richard Vojsovič - Člen predstavenstva

BIC/SWIFT:

IBAN:

 Zapísaný v Obchodnom registri Okresného súdu Prešov, Oddiel: Sa, vložka číslo: 10322/P

(ďalej len „objednávateľ“)

**a**

* 1. **Poskytovateľ:**

Obchodné meno: .....................................................

Sídlo: .....................................................

IČO: .....................................................

DIČ: .....................................................

IČ DPH: .....................................................

Zastúpený: .....................................................

BIC/SWIFT: .....................................................

IBAN: .....................................................

 Zapísaný: .....................................................

 Kontakt (tel. č. a e-mail): .....................................................

(ďalej len „poskytovateľ“)

**Čl. II.**

**Predmet zmluvy**

* 1. Službou podľa tejto zmluvy sa rozumie pravidelná servisná údržba a havarijný servis telekomunikačnej techniky objednávateľa v rozsahu:
		1. Oprava a servisná údržba telekomunikačných vedení,
		2. Oprava telekomunikačných zariadení (telefónne aparáty, dverové komunikátory a pod.),
		3. Zriaďovanie nových telefónnych liniek a prekládok jestvujúcich telefónnych liniek,
		4. Údržba a servis GSM brán,
		5. Spracovanie dokumentácie rozvodov – pasportu PD pre slaboprúdové zariadenia v termíne do 15.12.2022 (zakreslenie umiestnenia telefónnych uzáverov do pôdorysov, popis telefónnych uzáverov a vedení, fotodokumentácia, atď.).

(ďalej len „služby“)

* 1. Poskytovateľ sa zaväzuje poskytovať objednávateľovi za odplatu služby, ktorých potreba poskytnutia mu bude vopred telefonicky nahlásená a objednávateľ sa za poskytovanie služieb zaväzuje zaplatiť Poskytovateľovi odmenu podľa Čl. III. Tejto zmluvy.

**Čl. III.**

**Odmena za poskytovanie služieb a platobné podmienky**

**3.1** Odmena za poskytovanie služieb je určená dohodou zmluvných strán podľa zákona č. 18/1996 Z. z. o cenách v platnom znení vo výške:

* **.......................€ bez DPH, ............................€ s DPH za hodinu plnenia v pracovné dni (aj v prípade odstraňovania havarijného stavu)**
* **.......................€ bez DPH, ...........................€ s DPH za hodinu plnenia v soboty, štátne sviatky a dni pracovného pokoja.**

Poskytovateľ ............ platcom DPH.

Cena výkonu servisnej činnosti nepresiahne finančný limit ..........................€ s DPH.

V odmene sú zahrnuté všetky náklady Poskytovateľa spojené s poskytovaním služieb, okrem nákladov na obstaranie vecí potrebných na poskytovanie služieb (najmä použitého materiálu a náhradných dielov.)

**3.2** Odmenu za poskytnuté služby uhradí objednávateľ Poskytovateľovi **na základe faktúry vystavenej Poskytovateľom.** Vystavenie faktúry je podmienené vecným, kvantitatívnym, kvalitatívnym a termínovým plnením. Prílohou faktúry budú výdajky týkajúce sa nákladov na obstaranie vecí potrebných na poskytovanie služieb (najmä použitého materiálu a náhradných dielov) podpísané oprávnenou osobou objednávateľa.

**3.3** Lehota splatnosti faktúry je do 60 dní odo dňa doručenia faktúry.

**3.4** Platba sa považuje za uskutočnenú v deň, keď bola v plnej výške odpísaná z účtu objednávateľa.

**3.5** V prípade, že faktúra nebude obsahovať náležitosti v zmysle platnej legislatívy, je objednávateľ oprávnený vrátiť ju Poskytovateľovi na doplnenie. V takomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**3.6** Odmena je platná počas platnosti tejto zmluvy a môže byť upravená výhradne vo forme písomného dodatku k tejto zmluve.

**3.7** Poskytovateľ (úspešný uchádzač vo verejnom obstarávaní) je povinný vystaviť faktúru za poskytnutie služby do 15 dní odo dňa riadneho vykonania služby, najneskôr však do piateho pracovného dňa v mesiaci, nasledujúceho po mesiaci, v ktorom bola služba riadne poskytnutá.

**Čl. IV.**

**Podmienky poskytovania služieb**

**4.1** **Oprávnená osoba objednávateľa nahlási Poskytovateľovi potrebu poskytovania služby telefonicky na čísle .......................... alebo ................................. nepretržite.** Poskytovateľ sa zaväzuje služby poskytnúť do 24 hodín od nahlásenia, okrem havarijných stavov. Havarijný stav sa Poskytovateľ zaväzuje odstrániť bezodkladne po jeho telefonickom nahlásení objednávateľom. Havarijným stavom sa rozumie stav, ktorého odstránenie neznesie odklad.

**4.2** Oprávnenými osobami objednávateľa sú zamestnanci oddelenia informačných technológií a zamestnanci telefónnej ústredne.

**4.3** Poskytovateľ poskytuje služby na svoje náklady a na vlastné nebezpečenstvo.

**4.4** Objednávateľ sprístupní Poskytovateľovi určené priestory na poskytnutie služieb tak, aby Poskytovateľ mohol začať poskytovať svoje služby v súlade s podmienkami dohodnutými touto zmluvou. Prípravné práce (lištovanie, prierazy) v rámci zriaďovania a prekládky pobočiek v prípade potreby zabezpečí objednávateľ.

**4.5** Objednávateľ k termínu odovzdania určených priestorov určí skládky odpadov vzniknutých pri poskytovaní služieb.

**4.6** Poskytovateľ zabezpečí na svoje náklady dopravu a skladovanie všetkých materiálov, výrobkov a zariadení potrebných na poskytovanie služieb a ich presun do určených priestorov.

**4.7** Poskytovateľ zodpovedá za čistotu a poriadok pri poskytovaní služieb a na vlastné náklady odstráni odpady, ktoré sú výsledkom jeho činnosti.

**4**.**8** Objednávateľ je oprávnený kontrolovať poskytovanie služieb. Ak objednávateľ zistí, že Poskytovateľ poskytuje služby v rozpore so svojimi povinnosťami, je objednávateľ oprávnený dožadovať sa písomne toho, aby Poskytovateľ odstránil vady vzniknuté chybným poskytovaním služieb a služby poskytoval riadnym spôsobom. Ak tak Poskytovateľ neurobí ani v primeranej lehote poskytnutej mu na to objednávateľom a postup Poskytovateľa by viedol nepochybne k podstatnému porušeniu zmluvy, je objednávateľ oprávnený od zmluvy odstúpiť.

**Čl. V.**

**Záručná doba a zodpovednosť Poskytovateľa za vady**

**5.1** Poskytovateľ zodpovedá za vady, ktoré má poskytnutá služba, ako aj za vady, ktoré sa vyskytnú po poskytnutí služby v záručnej dobe.

**5.2** Záručná doba je v prípade novozriadených zariadení 12 mesiacov.

**5.3.** Ak je služba poskytnutá vadne, má objednávateľ právo na bezplatné odstránenie vady. Poskytovateľ je povinný vadu odstrániť, najneskôr do 24 hodín od nahlásenia. Ak vadu nemožno odstrániť, alebo ak ju Poskytovateľ neodstráni v dohodnutej lehote, alebo ak sa vada vyskytuje znovu, má objednávateľ právo od tejto zmluvy odstúpiť alebo primerane znížiť odmenu za poskytnutie služby podľa Čl. III. tejto zmluvy.

**5.4** Práva za zodpovednosti za vady sa musia uplatniť u Poskytovateľa v záručnej dobe, inak zaniknú. Čas od uplatnenia práva až po vykonanie opravy sa do záručnej doby nepočíta. Poskytovateľ je povinný vydať objednávateľovi potvrdenie o tom, kedy právo uplatnil, ako aj o vykonaní opravy a o čase jej trvania.

**5.5.** Následky vád, ktorých odstránenie neznesie odklad a za ktoré zodpovedá Poskytovateľ, je Poskytovateľ povinný odstrániť bezodkladne, t.j. ihneď po ich nahlásení a sprístupnení určených priestorov.

**5.6.** V prípade, že Poskytovateľ oznámené (reklamované) vady neodstráni v dohodnutej lehote napriek tomu, že ich uznal, má objednávateľ právo po predchádzajúcom písomnom upozornení dať vady odstrániť na náklady Poskytovateľa.

**5.7.** Vadou sa rozumie odchýlka v kvalite, rozsahu a parametroch služieb poskytnutých podľa tejto zmluvy, stanovených všeobecne záväznými predpismi, technickými normami a touto zmluvou.

**Čl. VI.**

**Iné dojednania**

**6.1** Poskytovateľ vyhlasuje, že má oprávnenie na poskytovanie služieb podľa tejto zmluvy.

**6.2** Poskytovateľ bude pri poskytovaní služieb postupovať s odbornou starostlivosťou. Zaväzuje sa dodržiavať všeobecné záväzné predpisy, technické normy a ustanovenia tejto zmluvy, ako aj ostatné predpisy vzťahujúce sa na predmet tejto zmluvy.

**6.2** Poskytovateľ sa zaväzuje, že zaplatí objednávateľovi zmluvnú pokutu vo výške príslušnej hodinovej odmeny za každý kalendárny deň omeškania.

* + 1. V prípade nedodržania termínu poskytnutia služby ako aj
		2. V prípade, ak neodstráni vady poskytnutých služieb v dohodnutom termíne.

**Čl. VII.**

**Zodpovednosť za škodu**

* 1. Poskytovateľ sa zaväzuje vykonávať s prihliadnutím na okolnosti konkrétneho prípadu všetky opatrenia, potrebné na odvrátenie škody alebo na je zmiernenie.
	2. Každá zmluvná strana, ktorá poruší povinnosť vyplývajúcu z tejto zmluvy, je zodpovedná za škodu spôsobenú druhej strane.
	3. Zmluvná strana, ktorá spôsobila škodu druhej zmluvnej strane spôsobom uvedeným v odseku 7.2 tohto článku zmluvy, zbaví sa zodpovednosti ak nepreukáže, že škody bola spôsobená okolnosťou vylučujúcou zodpovednosť.
	4. Ak vznikne škoda neoprávneným vstupom Poskytovateľa na pozemky, resp. majetok tretích osôb alebo ich poškodením, zodpovedá za túto škodu Poskytovateľ.
	5. Poskytovateľ zodpovedá za škodu vzniknutú pri poskytovaní služieb spôsobenú vlastným zavinením počas svojich pracovných postupov, pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na poskytovanie služieb.
	6. Poskytovateľ preberá zodpovednosť za všetky škody spôsobené objednávateľovi porušením povinnosti podľa ustanovení tejto zmluvy alebo platných právnych predpisov. Zmluvné strany sa dohodli, že Poskytovateľ zodpovedá za škodu spôsobenú objednávateľovi pri poskytovaní tejto zmluvy. Na úpravu práv a povinností zmluvných strán v prípade vzniku škodu sa vzťahuje ustanovenia § 373 a nasl. Zákona č. 513/1991 Zb. Obchodný zákonník v platnom znení.
	7. Poskytovateľ vyhlasuje, že je poistený pre prípad zodpovednosti za škodu, ktorú spôsobí pri výkone svojej činnosti podľa tejto zmluvy a zaväzuje sa existenciu takéhoto poistenia preukázať predložením fotokópie poistnej zmluvy bezodkladne po podpísaní tejto zmluvy, v opačnom prípade má objednávateľ právo od zmluvy odstúpiť.

**Čl. VIII.**

**Doba trvania zmluvy a Skončenie zmluvy**

* 1. Zmluva sa uzatvára na obdobie 12 mesiacov od nadobudnutia jej účinnosti alebo do vyčerpania finančného limitu vo výške ................ eur s DPH, podľa toho, ktorá skutočnosť nastane skôr.
	2. **Zmluvné strany môžu skončiť zmluvu:**
		1. vzájomnou písomnou dohodou,
		2. odstúpením od zmluvy:
			1. ak dôjde k podstatnému porušeniu ustanovení tejto zmluvy, najmä ak Poskytovateľ pre okolnosti na jeho strane bude meškať s poskytnutím služieb viac ako 3 dni,
			2. v prípadoch uvedených v tejto zmluve.

Účinky odstúpenia nastávajú okamihom doručenia písomného prejavu vôle druhej zmluvnej strane.

* + 1. Písomnou výpoveďou ktorejkoľvek zmluvnej strany a to aj bez udania dôvodu, pričom výpovedná lehota je jeden mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

**Čl. IX.**

**Záverečné ustanovenia**

**9.1** Poskytovateľ služby podpísaním tejto zmluvy v zmysle ustanovení zákona č. 18/2018 Z. z. o ochrane osobných údajov v platnom znení, udeľuje objednávateľovi služby súhlas so spracovaním svojich osobných údajov na evidenčné účely, najmä vedenie registra zmlúv objednávateľa na dobu určitú, počas vedenia registra zmlúv kupujúceho.

**9.2** Táto zmluva je vyhotovená v dvoch exemplároch, z ktorých každý sa považuje za originál. Každá zo zmluvných strán obdrží po jednom vyhotovení.

9.3 Všetky doplnky alebo zmeny tejto zmluvy je možné urobiť len na základe dohody zmluvných strán, vo forme písomných, vzostupne číslovaných dodatkov.

9.4 Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

**9.5** Zmluvné strany sa dohodli, že právne vzťahy z tejto zmluvy sa spravujú právnym poriadkom Slovenskej republiky, najmä príslušnými ustanoveniami zákona č. 513/1991 Zb. Obchodného zákonníka v platnom znení.

**9.6** Zmluvné strany sa dohodli, že poskytovateľ služby nie je oprávnený postúpiť inému svoju pohľadávku vzniknutú z titulu plnenia podľa tejto zmluvy bez predchádzajúceho písomného súhlasu objednávateľa služby. Právny úkon, ktorým budú pohľadávky poskytovateľa služby postúpené v rozpore s predchádzajúcou vetou, bude v zmysle príslušných ustanovení Občianskeho zákonníka neplatný.

**9.7** Zmluvné strany berú na vedomie, že dlžník udelí súhlas s postúpením pohľadávky za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**9.8** Porušením alebo ohrozením obchodného tajomstva nie je zverejnenie zmluvy podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov /zákon o slobode informácií/ v znení neskorších predpisov.

**9.9** V prípade, ak zmluvné strany majú povinnosť byť registrované v Registri partnerov verejného sektora, zmluvné strany týmto vyhlasujú, že splnili povinnosť podľa zákona č. 315/2016 Z. z., inak zodpovedajú za škodu spôsobenú druhej zmluvnej strane porušením vyššie uvedenej povinnosti. Uvedené platí aj pre prípadných subdodávateľov Poskytovateľa.

**9.10** Neoddeliteľnú súčasť tejto zmluvy tvorí jej príloha:

Príloha č. 1) Opis predmetu zákazky a stanovenie ceny.

**9.11** Zmluvné strany vyhlasujú, že si túto zmluvu pred jej podpísaním prečítali, jej obsahu porozumeli, neuzavreli ju v tiesni, ani za inak nevýhodných podmienok, ale slobodne, vážne, určite a zrozumiteľne, na znak čoho ju vlastnoručne podpisujú.

V Poprade, dňa ......................... V Poprade, dňa .............................

za Poskytovateľa: za objednávateľa:

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 **MUDr. Jozef Tekáč , MPH**

 **Predseda predstavenstva**

 **Nemocnica Poprad, a.s.**

 **\_\_\_\_\_\_\_\_\_\_\_\_\_\_\_\_\_\_\_\_\_\_**

**Mgr. Bc. Richard Vojsovič**

**Člen predstavenstva**

**Nemocnica Poprad, a.s.**